section_heading: Povijest
paragraph_text: Početkom 17. stoljeća, članovi obitelji su bogati trgovci i pučki uglednici Splita, zbog čega su naposljetku 1671. godine primljeni su u splitsko plemićko vijeće. U 17. i 18. stoljeću članovi obitelji sudjeluju u protuturskim ratovima, te grade obrambene kule na svojim posjedima u Muću Donjem, koje su uništene za vrijeme Drugog svjetskog rata. U 19. stoljeću aktivni su u radu gradske uprave. Petar je bio načelnik grada 1818. i 1820. godine, a Jerolim (1824. – 1884.) predsjednik splitske općine i dugogodišnji načelnik Muća, zastupnik u Dalmatinskom saboru i jedan od prvaka Narodne stranke u Dalmaciji.